el el el el el el el el el el el el el el el el el el el el el el eo el el el el el ro el el ast el el el el el el ce en el hu el el el el el el el el el el el el el el el el el el el el el es hi el el el el el en el el el el el el en en en zh en en vi en en en en en eu el pt en it nl en en en en fr it zh en en en nn el zh en nb en en en en en it zh sv de zh el fr fr fr es fr en fr en fr en fr en fr fr en fr fr el fr fr fr it fr en en en fr fr de fr fr el de de fr de sv en en en en en de fr fr el zh en zh gl it en el en pt en ru en fr en en el el en el el el el el el el el el el el el en el el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Η Βαγδάτη (αραβικά: بغداد) είναι η πρωτεύουσα του Ιράκ. Είναι επίσης πρωτεύουσα της ομώνυμης επαρχίας στον ποταμό Τίγρη. Έχει πληθυσμό 7.216.040 κατ. Εξαιτίας της κεντρικής της θέσης ήταν από παλιά το σημείο διασταύρωσης συγκοινωνιών στη Μέση Ανατολή και έγινε πιο σπουδαία με την κατασκευή σιδηροδρομικής γραμμής από την Τουρκία μέχρι το Ιράκ. Είναι μεγάλη εμπορική πόλη και εφοδιάζει τις πετρελαιοπαραγωγές περιοχές εξαιτίας και του αεροδρομίου της.
Baghdad Governorate, Βασίλειο του Ιράκ, Βασίλειο του Ιράκ, Βιλαέτι της Βαγδάτης και Baghdad Eyalet
Manhal Al habbobi (από 2020)
δεδομένα (π • σ • ε )
Η περιοχή της Βαγδάτης αποτέλεσε ήδη από την αρχαιότητα τοποθεσία όπου αναπτύχθηκαν σημαντικές πόλεις και πρωτεύουσες αυτοκρατοριών: η Βαβυλώνα, η Σελεύκειας, και η Κτησιφών. Η Βαγδάτη ιδρύθηκε από τον δεύτερο Αββασίδη χαλίφη, αλ-Μανσούρ (744-775), το 762 ως νέα πρωτεύουσα του Χαλιφάτου, έφτασε δε στο κορύφωμα της δόξας της την εποχή του Χαρούν αλ Ρασίντ (786-809). Το 836 ο χαλίφης αλ-Μουτάσιμ (833-842) μετέφερε την πρωτεύουσα στη γειτονική Σαμάρρα, αλλά η Βαγδάτη παρέμεινε η μεγαλύτερη και πιο σημαντική πόλη του Ιράκ και ολόκληρου του ισλαμικού κόσμου, με αποτέλεσμα ο χαλίφης αλ-Μούταντιντ (892-902) να επαναφέρει εκεί την έδρα του. Παρά την παρακμή του Χαλιφάτου των Αββασιδών, η Βαγδάτη παρέμεινε σημαντικό επιστημονικό και θρησκευτικό κέντρο μέχρι την κατάληψη και καταστροφή της από τους Μογγόλους το 1258, καταστροφή που επαναλήφθηκε το 1401, όταν καταλήφθηκε από τα στρατεύματα του Ταμερλάνου. Από τότε ήταν απλή πρωτεύουσα τούρκικης επαρχίας. Επί του μεταρρυθμιστή Μιδάτ Πασά (1860-1872) άρχισε η άνοδός της, προ παντός μετά την κατασκευή της σιδηροδρομικής γραμμής Κωνσταντινούπολης-Βαγδάτης.
Το 1921 έγινε πρωτεύουσα του Βασιλείου του Ιράκ.
Η Βαγδάτη έχει άνυδρο υποτροπικό κλίμα και είναι μια από τις πιο ζεστές πόλεις στον κόσμο όσον αφορά τις μέγιστες θερμοκρασίες. Τους καλοκαιρινούς μήνες μεταξύ Ιουνίου και Σεπτεμβρίου, η μέση μέγιστη θερμοκρασία αυξάνεται στους 41 με 49 βαθμούς Κελσίου, συνοδευόμενη από έντονη ηλιοφάνεια: η βροχή είναι εξαιρετικά απίθανη αυτή την εποχή του χρόνου. Οι θερμοκρασίες άνω των 50 βαθμών Κελσίου δεν είναι άγνωστες, ενώ ακόμη και τη νύχτα σπάνια πέφτουν κάτω από τους 24 βαθμούς Κελσίου.
Η υγρασία είναι πολύ χαμηλή και συνήθως είναι κάτω από το δέκα τοις εκατό. Οι καταιγίδες σκόνης από τις δυτικές ερήμους είναι σύνηθες φαινόμενο το καλοκαίρι. Πραγματοποιούνται κατά μέσο όρο 20 ημέρες το χρόνο.
Το χειμώνα, μεταξύ Δεκεμβρίου και Φεβρουαρίου, η μέγιστη θερμοκρασία κυμαίνεται κατά μέσο όρο από 16 έως 18 βαθμούς Κελσίου. Η ελάχιστη θερμοκρασία τον Ιανουάριο είναι περίπου τέσσερις βαθμούς Κελσίου κατά μέσο όρο, αλλά οι τιμές κάτω από το μηδέν βαθμούς Κελσίου δεν είναι ασυνήθιστες αυτήν την εποχή του χρόνου. Η μέση ετήσια βροχόπτωση περίπου 148 χιλιοστών πέφτει σχεδόν αποκλειστικά μεταξύ Νοεμβρίου και Μαρτίου.
Μέση Μέγιστη °C (°F)
Μέση Μηνιαία °C (°F)
Μέση Ελάχιστη °C (°F)
Μέσες μηνιαίες ώρες ηλιοφάνειας
Πηγή #1: World Meteorological Organization (UN)[4]
Πηγή #2: Climate & Temperature[5][6]
Η πόλη βρίσκεται σε μια απέραντη πεδιάδα που διχοτομείται από τον ποταμό Τίγρη. Ο Τίγρης χωρίζει τη Βαγδάτη στη μέση, με το ανατολικό μισό να ονομάζεται Ρισάφα και το δυτικό μισό γνωστό ως Καρχ. Η γη στην οποία είναι χτισμένη η πόλη είναι σχεδόν εξ ολοκλήρου επίπεδη και χαμηλή, καθώς είναι τεταρτοταγούς αλλουβιακής προέλευσης λόγω των περιοδικών μεγάλων πλημμυρών που σημειώθηκαν στον ποταμό.
Πανοραμική άποψη του Τίγρη καθώς ρέει μέσα από τη Βαγδάτη
Εθνική Βιβλιοθήκη και Αρχείο του Ιράκ
↑ (Γερμανικά, Αγγλικά, Γαλλικά, Ισπανικά, Ιταλικά) archINFORM. 841. Ανακτήθηκε στις 6  Αυγούστου 2018.
↑ en .unesco .org /creative-cities /baghdad. Ανακτήθηκε στις 9  Ιουνίου 2021.
↑ «World Weather Information Service – Baghdad». World Meteorological Organization. Αρχειοθετήθηκε από το πρωτότυπο στις 25 Ιουνίου 2013. Ανακτήθηκε στις 20 Ιουνίου 2013.
↑ «Baghdad Climate Guide to the Average Weather & Temperatures, with Graphs Elucidating Sunshine and Rainfall Data & Information about Wind Speeds & Humidity». Climate & Temperature. Αρχειοθετήθηκε από το πρωτότυπο στις 6 Ιανουαρίου 2012. Ανακτήθηκε στις 25 Δεκεμβρίου 2011.
↑ «Monthly weather forecast and climate for Baghdad, Iraq». Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 27 Απριλίου 2020.